पदयात्रा का मनोबल तब और मजबूत हो गया जब प्रधान मंत्री की पत्नी जशोदाबेन 23 जून को बलिसणा के समीप यात्रियों से आधे घंटे के लिए मिलने पहुंचीं. उन्होंने यात्रा के उद्देश्य को अपना समर्थन प्रदान किया. उन्होंने विश्व शांति की वकालत करते हुए भारत और पाकिरूतान के बीच भी शांति स्थापित हो, ऐसी मनोकामना की. सीमा पर सैनिकों के मरने को उन्होंने अनावश्यक बताया. जशोदाबेन के यात्रा को समर्थन देने से जो उग्र राष्ट्रवादी मानसिकता वाले लोग पदयात्रा के उद्देश्यों पर सवाल खड़ा कर रहे थे, वे शांत हो गए. जशोदाबेन व उनके भाई अशोक मोदी ने यात्रा के साथ चले रहे हस्ताक्षर अभियान पर भी अपने दस्तखत किए.